**Pesmi in verzi o miru in življenju za Veseli december 2023 na spletu:**

ŽIVLJENJE

Čas v življenju je,

da s prijatelji se veseliš,

da svoje sanje doživiš

in da življenja ne prespiš.

V življenju pa se dogajajo

tudi slabe stvari,

ampak to nam pomaga,

da dobimo za življenje še več poguma in moči.

Zato zapomni si,

da je vsak dan darilo,

ki ti ga je življenje podarilo.

Mija Slapnik

Mir pomeni tišino in umirjenost.

V miru se lahko zbereš in se dobro počutiš.

Mir največkrat začutim v naravi.

Marcel Lever

Mir je, ko ni nasilja, vojn in sovraštva.

To je tudi čas, ki ga vsak zase preživi.

Mir je čas, ki teče pravilno in umirjeno.

Nastopi, kadar si sproščen in okoli tebe ni hrupa in kaosa.

Loti Riga

Svoj mir najdeš šele takrat,

ko se v okolju počutiš varno in dobrodošlo.

Alina Bitenc

PTICE

Ptice lahko naš svet vidijo iz čisto drugačnih zornih kotov.

Morda naš svet ni le to,

kar se zdi.

In ptice vidijo prave barve,

ki ga sestavljajo.

Naš svet je poln avtomobilov, tovarn, mesta so siva.

Ptice imajo srečo,

da lahko iz tega odletijo.

Odjadrajo v kraje,

kjer ni bil še nihče od nas.

V nedotaknjenem svetu raste zelena trava, visoka drevesa

in teče žuboreča voda.

Nekateri ljudje se trudijo,

da bi našli rešitve svojih problemov.

Trudijo se,

da bi našli svoje Kraljestvo.

Pa saj ga imamo, če imamo srečo,

pred očmi vsak dan.

Narava je naše Kraljestvo.

Ptice lahko naš svet vidijo iz čisto drugačnih zornih kotov.

Lara Slapnik

SVOBODA

Svoboda.

Ko čas ni ovira.

Svoboda.

Ko ti pogleda v nebo oblak ne zastira.

Svoboda.

Ko odpreš platnice, besedam razpreš krila.

Svoboda.

Ko poletiš v neskončnost kot drobna vila.

Svoboda.

Krik, ki odmeva v skalovju gora.

Svoboda.

Misel, ki prepeva v utripu srca.

Svoboda.

Ko slišiš le ptice in rdiš v eno in drugo lice.

Ema Poljšak

ZDAJ

Zdaj ko ura teče in

nič ne reče, mi

srce bije

sto na uro,

saj naslednjo

uro je angleščina.

Angleščino sprašuje,

vprašana sem,

občutki so takšni in drugačni,

saj je danes zame usoden dan.

Zakaj pa je usoden dan?

Pa naj

TO

raje

ostane skrivnost.

Lana Jelaš